**OSNOVNA ŠKOLA „ĐURO ESTER“** Šifra grada/opć.: 201

**TRG SLOBODE 5** Broj RKP-a: 08512

**48000 KOPRIVNICA** Razina: 31

**MB: 02017148** Razdjel: 000

**OIB: 41521296406** Šifra djelatnosti: 8520

B I LJ E Š K E

UZ FINANCIJSKA IZVJEŠĆA

ZA RAZDOBLJE 01. siječnja – 31.prosinca 2021.

Osnovna škola „Đuro Ester“, Koprivnica (u daljnjem tekstu: Škola) je javna ustanova koja obavlja djelatnost osnovnog odgoja i obrazovanja djece i mladeži. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač škole je Grad Koprivnica na temelju Odluke Gradskog vijeća Grada Koprivnice. Odgovorna osoba škole je ravnateljica mr. Sanja Prelogović.

Škola nije obveznik PDV-a temeljem članka 39. stavak 1. točka i) Zakona o PDV-u.

Za sastavljanje Bilješki uz financijska izvješća odgovorna je Mirjana Kolarek, voditeljica računovodstva.

Financijsko izvješće usvaja Školski odbor na prijedlog ravnateljice.

**BILJEŠKE UZ PR-RAS**

Bilješka broj 1

**PRIHODI POSLOVANJA** AOP 001

|  |  |
| --- | --- |
| Opći prihodi i primici - školstvo | 2.826.422,92 |
| Prihod za posebne namjene (školska kuhinja, osiguranje učenika, majice s logom škole, testovi) | 568.932,05 |
| Prihod od prodaje starog papira i ostali nespomenuti prihodi | 2.072,97 |
| Prihod županije za županijska natjecanja | 3.737,03 |
| Pomoći iz državnog proračuna za financiranje plaća zaposlenika škole | 9.921.850,54 |
| Tekuće pomoći iz državnog proračuna za nabave radnih udžbenika, naknade za mentorstvo, sudske isplate | 342.993,10 |
| Kapitalne donacije | 1.208,52 |
| Kapitalne pomoći iz nenadležnog proračuna (za nabavu udžbenika i lektire za školsku knjižnicu) | 74.237,94 |
| Opći prihodi i primici – izvor Grad Koprivnica | 507.544,35 |
| Tekuće pomoći iz proračuna – nacionalno sufinanciranje | 89.014,46 |
| Tekuće donacije | 4.450,00 |
| Tekuće pomoći iz drž. proračuna – EU sredstva | 150.180,32 |
| **UKUPNO** | **14.492.644,20** |

Bilješka broj 2

AOP 064 Tekuće pomoći proračunskim korisnicima iz proračuna koji im nije nadležan veće su za 12 % u odnosu na 2020. godinu zbog rasta osnovice i za obračun plaća.

Bilješka broj 3

AOP 065 Kapitalne pomoći iz nenadležnog proračuna također bilježi pad za 61,60% zbog nabave udžbenika koja je u 2021. godini bila manja jer su se nabavljali novi udžbenici samo za 8. razrede dok se za sve ostale razrede nabavljala razlika udžbenika zbog eventualno većeg broja učenika u odnosu na prošlu školsku godinu i zbog uništenih udžbenika .

Bilješka broj 4

AOP 073 Tekući prijenosi između proračunskih korisnika istog proračuna veći su za 35,7% u odnosu na 2020. godinu zbog većih prihoda za školsku shemu voća i mlijeka.

Bilješka broj 5

AOP 075 Tekući prijenosi između proračunskih korisnika istog proračuna temeljem prijenosa EU sredstava bilježi pad za 6,3% u odnosu na 2020. godinu, a radi se o prihodima za financiranje plaća pomoćnika u nastavi.

Bilješka broj 6

AOP 112 Ostali nespomenuti prihodi veći su za 2,7% zbog većih prihoda za školsku kuhinju. U 2020. godini dio nastave odvijao se online pa za to razdoblje nisu ostvareni prihodi.

Bilješka broj 7

AOP 125 Kapitalne donacije bilježe pad za 90%. U obje godine radi se o donaciji knjiga za školsku knjižnicu.

Bilješka broj 8

AOP 130 Prihodi iz nadležnog proračuna za financiranje rashoda poslovanja bilježe rast za 34,6%. Ostvaren je veći prihod zbog pokrića metodološkog manjka i zbog većih troškova prijevoza učenika.

Bilješka broj 9

AOP 131 Prihodi iz nadležnog proračuna za financiranje rashoda za nabavu nefinancijske imovine bilježe rast za 59,4% također zbog pokrića metodološkog manjka iz 2020. godine. Osim toga ostvareni su prihodi za opremanje nove školske kuhinje u područnoj školi, uređenje okoliša škole, nabavu školskog namještaja za učionicu tehničke kulture i kabinet kemije i biologije, vanjski video nadzor i motorne kosilice.

**RASHODI**

Bilješka broj 10

AOP 149 Rashodi za zaposlene bilježe rast za 11,7% zbog rasta osnovice za obračun plaća zaposlenika škole i isplata po sudskim presudama. Iz istog razloga imamo povećanje na AOP 156 i 157.

Bilješka broj 11

AOP 160 Službena putovanja bilježi rast za 289,3% iz razloga što su veći dio 2020. godine skupovi i službena putovanja bili zabranjeni Odlukom stožera civilne zaštite zbog pandemije COVID-19.

Bilješka broj 12

AOP 161 Naknade za prijevoz za rad na terenu i odvojeni život bilježi rast za 29,6% jer se u 2020. godini dio nastava odvijao na daljinu i zaposlenicima se za to vrijeme nisu plaćali putni troškovi.

Bilješka broj 13

AOP 162 Stručno usavršavanje zaposlenika bilježi rast za 108%. Razlog je također pandemija zbog koje je stručno usavršavanje u 2020. godini bilo ograničeno. Iako ni u 2021. godini nisu ostvarena službena putovanja i usavršavanja u istoj mjeri kao prije pandemije, zaposlenicima su omogućeni online seminari i stručni skupovi.

Bilješka broj 14

AOP 165 Uredski materijal i ostali materijalni rashodi bilježe pad za 9,9% zbog manje potrebe za nabavom higijenskog materijala i stručne literature.

Bilješka broj 15

AOP 166 Materijal i sirovine veći su za 21,4 % jer nije bilo online nastave kao u 2020. godini pa smo imali veće rashode za nabavu namirnica za školsku kuhinju.

Bilješka broj 16

AOP 167 Energija bilježi rast za 9,9% jer smo imali veće troškove električne energije zbog izgradnje nove dvorane.

Bilješka broj 17

AOP 168 Materijal i dijelovi za tekuće i investicijsko održavanje bilježi pad za 36,6% zbog manjih potreba za nabavom istih.

Bilješka broj 18

AOP 169 Sitni inventar bilježi pad za 58% u odnosu na 2020. godinu jer smo u 2020. godini imali veće nabave sitnog inventara za školsku kuhinju.

Bilješka broj 19

AOP 173 prikazuje veće rashode za prijevoz učenika u odnosu na 2020. godinu i to za 14%, a razlog je već spomenuta online nastava u 2020. godini.

Bilješka broj 20

AOP 174 Usluge tekućeg i investicijskog održavanja bilježe pad za 50,9%. u 2021. godini imali smo rashode za redovne servise, popravke, brušenje i lakiranje parketa u kabinetima, zamjene roloa u kabinetima, priključak na novu vodovodnu mrežu, zamjenu vrata na kabinetima i učionicama te soboslikarske radove. U 2020. godini imali smo veće rashode zbog uređenja školske kuhinje u područnoj školi.

Bilješka broj 21

AOP 177 Zakupnine i najamnine veće su za 36,9% u odnosu na 2020. godinu. Odnose se na najam fotokopirnih uređaja koji se plaća po broju kopija pa su troškovi bili manji u 2020. godini zbog online nastave i rada od kuće.

Bilješka broj 22

AOP 181 Ostale usluge bilježe rast za 205,5% u odnosu na 2020. godinu zbog usluga čišćenja dvorane i izrade idejnog rješenja za hidrantsku mrežu.

Bilješka broj 23

AOP 186 Reprezentacija bilježi veći rast u odnosu na prošlu godinu zbog ublaženih mjera HZJZ-a vezanih za okupljanja te smo imali više prilika za primanje gostiju i suradnika u školi.

Bilješka broj 24

AOP 188 Pristojbe i naknade bilježe rast za 18,9% zbog sudskih pristojbi za tužbe zaposlenika. Iz istog razloga imamo povećanje i na AOP 189 Troškovi sudskih postupaka i AOP 208 Zatezne kamate.

Bilješka broj 25

AOP 256 Naknade građanima i kućanstvima u naravi odnose se na nabavu radnih udžbenika za učenike.

Bilješka broj 26

AOP 289 bilježi rast za 201,2% zbog potraživanja za isplate po sudskim presudama.

Bilješka broj 27

Rashodi za nabavu nefinancijske imovine odnose se na uređenje okoliša škole, nabavu namještaja za učionicu tehničke kulture, ormara za kabinet kemije i biologije, opreme za novu školsku kuhinju u područnoj školi, video nadzora, motornu kosilicu, knjige za školsku knjižnicu te udžbenika za sve učenike.

Bilješka broj 28

AOP 636 Manjak prihoda i primitaka za pokriće u slijedećem razdoblju nakon prenesenog viška iz 2020. godine (624.428,51 kn) iznosi 181.563,80 kn a čine ga:

|  |  |
| --- | --- |
|  | iznos |
| Školska kuhinja | 35.323,53 |
| Erasmus + K2 | 51.309,43 |
| unijapapir | 10.393,67 |
| Školska zadruga Đurđica | 110,23 |
| Donacija Euroherc | 10.171,81 |
| Neutrošena sredstva voditelja ŽSV-a | 14.068,83 |
| Manjak – nacionalno sufinanciranje (pomoćnici u nastavi) | -3.834,07 |
| Grad Koprivnica | -20.096,66 |
| Pomoćnik u nastavi – projekt Odjek IV - EU | -21.234,86 |
| Decentralizacija | -142.378,73 |
| Manjak prihoda za isplate po sudskim presudama i testiranje zaposlenika | -114.308,44 |
| Manjak prihoda za nabavu udžbenika | -355,38 |
| Manjak – režije za dvoranu | -119,41 |
| Manjak prihoda za popravak tableta učenika | -618,75 |
| Županijska natjecanja | 5,00 |

**BILJEŠKE UZ OBRAZAC BIL**

1. AOP 010 bilježi rast za 8.5%, a do povećanja je došlo zbog završetka radova na rekonstrukciji stana u sklopu područne škole Vinica koji je prenamijenjen u školsku kuhinju i blagovaonicu. Po završetku radova školska kuhinja je stavljena u upotrebu. Također u 2021. godini uređen je okoliš matične škole u smislu postavljanja nove vodovodne mreže, rješenja problema slivnih voda, nivelacija terena te završno asfaltiranje i postavljanje opločnika što je u konačnici povećalo vrijednost zgrade.
2. AOP 014 Postrojenja i oprema – u 2021. godini nabavljen je namještaj za učionicu tehničke kulture, dva ormara za kabinet kemije i biologije, vanjski video nadzor, oprema za kuhinju i blagovaonu u područnoj školi Vinica i motorna kosilica.
3. AOP 031 Knjige bilježi pad za 20% zbog otpisa udžbenika koji se više ne koriste dok je nabava udžbenika bila manja jer se uglavnom nabavljala samo razlika udžbenika zbog većeg broja učenika ili uništenih udžbenika. Novi udžbenici nabavljali su se samo za osme razrede.
4. AOP 061 Zalihe za obavljanje djelatnosti bilježe rast za 248,9% a radi se o zalihama namirnica za školsku kuhinju. Do 2021. godine smo imali zalihe samo u matičnoj školi jer u područnoj školi Vinica nije bilo školske kuhinje već je bila samo podjela hladnog obroka. Od travnja 2021. godine u školska kuhinja u područnoj školi je stavljena u funkciju, kuha se po istom jelovniku kao i u matičnoj školi te se vodi materijalni knjigovodstvo i evidentiraju zalihe namirnica.
5. AOP 080 Ostala potraživanja bilježi rast za 121,7% u odnosu na 2020. godinu zbog povećanja potraživanja za bolovanje iznad 42 dana.
6. AOP 150 Potraživanja za pomoći proračunskim korisnicima iz proračuna koji im nije nadležan odnose se na potraživanja za isplate zaposlenicima po sudskim presudama.
7. AOP 156 Potraživanja proračunskih korisnika za sredstva uplaćena u nadležni proračun bilježe pad za 90,3% zbog isplata zaposlenicima po sudskim presudama i financiranja testiranja zaposlenika na korona virus za koje se povrat sredstava iz nenadležnog proračuna ostvaruje po podnesenim zahtjevima, a zahtjevi za sudske presude rade se po dobivanju pravomoćnosti koje nismo dobili za zaposlenike čiji su odvjetnici podnosili žalbe za parničke troškove.
8. AOP 172 Obveze za zaposlene veće su za 11,1% u odnosu na 2020. godinu zbog povećanja osnovice za obračun plaće i zbog isplata po sudskim presudama.
9. AOP 173 Obveze za materijalne rashode manje su za 70,6% jer smo u 2020. godini prenosili više neplaćenih računa za razliku od 2021. godine u kojoj smo imali mogućnost podmiriti većinu obveza i prenositi manji metodološki manjak budući da nam se većina materijalnih troškova financira iz decentraliziranih sredstava.
10. AOP 182 Ostale tekuće obveze bilježe rast za 31,6% najvećim dijelom zbog nezatvorenih obveza za bolovanje na teret HZZO-a.
11. AOP 183 Obveze za nabavu nefinancijske imovine bilježe pad za 96,8% jer smo u 2021. godini većinu obveza zatvorili do 31.12. dok smo na kraju 2020. godini imali otvorene obveze za rekonstrukciju stana u područnoj školi te nabavu opreme.
12. Na kraju obračunskog razdoblja utvrđen je manjak prihoda u iznosu 181.563,80 kn od čega je 171.049,35 kn manjak prihoda poslovanja a 10.514,45 kn manjak prihoda od nefinancijske imovine.
13. AOP 249 Obračunati prihodi bilježe rast za 201,2% zbog obračunatih prihoda za isplatu zaposlenicima po sudskim presudama.

**BILJEŠKE UZ OBRAZAC RAS-FUNKCIJSKI**

AOP 122 Dodatne usluge u obrazovanju prikazuju rashode za školsku kuhinju, rashode proizašlih iz projekta Shema voća i mlijeka i rashode za prijevoz učenika, a veći su za 5,5% zbog online nastave u 2020. godini zbog koje smo imali manje rashode i za prijevoz učenika i za shemu voća i mlijeka.

AOP 137 bilježi porast ukupnih rashoda za 6,5 % u odnosu na 2020. godinu. U 2021. godini imali smo veće rashode zbog isplata po sudskim presudama, ali i za redovne plaće zaposlenika zbog rasta osnovice za obračun plaće. Također smo imali nešto veće rashode za prijevoz učenika i za režijske troškove.

**BILJEŠKE UZ IZVJEŠTAJ O OBVEZAMA**

Obveze na kraju obračunskog razdoblja manje su od prenesenih obveza iz 2020. godine jer smo na kraju 2021. godine podmirili veliki veći dio računa kako bi prenosili što manji metodološki manjak. Obveze na kraju izvještajnog razdoblja najvećim dijelom se odnose na obveze za zaposlene.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Iako smo obveznici popunjavanja ovog izvještaja, u 2021. godini nismo imali evidentirane nikakve promjene u vrijednosti i obujmu imovine i obveza.

U Koprivnici, 28. siječnja 2022.

voditeljica računovodstva: ravnateljica:

Mirjana Kolarek, dipl.oec. mr. Sanja Prelogović